Volgens ’n goed geplaaste bron sal Ngcukaitobi die EFF se verweer aanvoer terwyl Mpofu vir van die ander verweerders sal optree.
Die hooggeregshof sal van die DA se regsverteenwoordigers, wat volgens ’n bron self ook uit swaargewigte bestaan, aanhoor waarom die saak as dringend beskou moet word.
By ’n mediakonferensie Woensdag waar Nqaba Bhanga, provinsiale leier van die DA, as die party se premierskandidaat vir die komende algemene verkiesings in die 2019 aangewys is, het Mmusi Maimane, DA-leier gesê hy is seker dat sy party uit die hof sal stap as die wenners.
“Trollip bestuur die stad as ’n banneling. Ons is wetsgehoorsame burgers, ons wil nie oor Ironman (die kompetisie wat die naweek in die Baai gehou is) baklei nie, want die mense van die stad is belangriker.